stanford-oval/wikipedia huggingface dataset:
האדי עמר
קורות חייו

עמר נולד בביירות, לבנון בשנת 1967, אך גדל בעיקר בניו ג'רזי ובווירג'יניה. הוא קיבל תואר ראשון בכלכלה מאוניברסיטת טאפטס, ותואר שני ביחסים בין-לאומיים באוניברסיטת פרינסטון. הוא עבד במחלקת ההגנה של ארצות הברית בתקופת ממשלו של ביל קלינטון. אותה עת הוא עבד זמן קצר במרכז ללימודים אסטרטגיים של המזרח הקרוב ודרום אסיה באוניברסיטה לביטחון לאומי. בין השנים 2001–2006 הוא עבד כיועץ עצמאי. הוא אף עבד וייעץ לבנק העולמי, לפורום הכלכלי העולמי ולמוסדות בינלאומיים אחרים.
הוא חבר במועצה ליחסי חוץ, שהיא קבוצת חשיבה בניו יורק וכיהן בעבר בוועדה המייעצת של בית הספר על שם וודרו וילסון למדיניות ציבורית ומדיניות חוץ באוניברסיטת פרינסטון. בשנת 2002 מינה אותו מושל וירג'יניה, מארק וורנר, לכהן ברשות בתי הספר הציבוריים בווירג'יניה, תפקיד אליו מונה מחדש על ידי המושל טים קיין, הוא כיהן בתפקיד עד לשנת 2010.
בין השנים 2006–2010 שימש כעמית במכון ברוקינגס ומנהל המייסד של מרכז ברוקינגס בקטר.
בנובמבר 2020 שימש כחבר מתנדב בצוות העברת השלטון הנשיאותי לאחר ניצחונו של הנשיא הנבחר, ג'ו ביידן בבחירות לנשיאות שנערכו באותו החודש ועסק בנושאים הקשורים למחלקת המדינה האמריקאית.
עמר הוא מחבר מאמרים שונים בנושאי מדיניות החוץ של ארצות הברית ביחס לעולם המוסלמי. בין היתר פרסם מאמרים בעיתונים "ניוזוויק", ה"וושינגטון פוסט", והרולד טריביון. הוא חיבר מספר דו"חות עבור האו"ם, בהם דו"ח שנערך לארגון UNICEF "מצבו של הילד הערבי". בשנת 2002 פרסם מאמר שכותרתו "אבנים, טנקים ופרס נובל לשלום" ובו כתב: "...בדצמבר 1987, שאבתי השראה מן האינתיפאדה הפלסטינית..."
ב-14 במאי 2021, בעיצומו של מבצע שומר החומות, הגיע לישראל כשליחו של נשיא ארצות הברית, בניסיון לתווך הפסקת אש בין החמאס לישראל.
הערות שוליים

↑  Hady Amr - Deputy Assistant Secretary for Israeli-Palestinian Affairs Bureau of Near Eastern Affairs. United States Department of State, January 20, 2021
↑  Biden taps Hady Amr as US Deputy Assistant Secretary for Israel-Palestinian Affairs. Alarabiya New, January 28, 2021
↑  Barak Ravid, Biden's point man on Israel-Palestine isn't aiming for a Nobel Prize. Axios.com, February 17, 2021
↑  Dominic Casciani, How Washington Speaks to Muslims. BBC, July 17, 2006
↑  Virginia Senate Joint Resolution No. 416
↑  The State of the Arab Child. UNICEF, November 2002
↑  Stones, tanks and the Nobel Peace Prize. The Daily Star - Lebanon, January 31, 2002
↑  איתמר אייכנר, אליאור לוי, הערכה: "מרחב התמרון" למבצע מארה"ב יסתיים מחר, באתר ynet, 15 במאי 2021
| --- | --- |
בקרת זהויות :  NLI: 987007431356705171  GND: 1173373276  LCCN: no2007037447  VIAF: 4427154501864839210005   WorldCat (עם VIAF): 4427154501864839210005
היילי לו ריצ'רדסון

| --- | --- |

 לידה:  7 במרץ 1995 (בת 29) פיניקס, אריזונה, ארצות הברית 
 מדינה:  ארצות הברית 
 תקופת הפעילות:  מ-2012 
 מקום לימודים:  Arcadia High School 
 פרופיל ב-IMDb
 
היילי לו ריצ'רדסון (באנגלית: Haley Lu Richardson; נולדה ב-7 במרץ 1995) היא שחקנית אמריקאית. היא קיבלה הכרה עבור תפקידה בסרט ההתבגרות שזכה לשבחי הביקורות "17 עד הקצה" (2016) ובסרט האימה הפסיכולוגי "ספליט" (2016). לאחר מכן, זכתה לשבחים על תפקידה בתור מייסי בסרט "Support the Girls"‏ (2018) ובסרט "במרחק נשימה" (2019).
ביוגרפיה

היילי לו ריצ'רדסון נולדה בפיניקס, אריזונה, בתם של ולרי, העוסקת בשיווק ומיתוג, ופורסט ל. ריצ'רדסון, אדריכל מגרשי גולף. ריצ'רדסון למדה בווילה מונטסורי עד חטיבת הביניים, ולאחר מכן בתיכון ארקדיה. היא שיחקה בהפקות תיאטרון והשתתפה בתחרויות ריקוד אזוריות ברחבי המדינה. מ-2001 עד 2011 הייתה רקדנית מובילה בלהקת המחול קנדי של פיניקס. ב-2011 היא עברה להוליווד, קליפורניה.
קריירה

בשנת 2012 התארחה בסדרות טלוויזיה בהן "שייק". בשנת 2013, החלה ריצ'רדסון לשחק בתפקיד חוזר כטס בסדרת הטלוויזיה "רייבנסווד" ובסרט הטלוויזיה, "Escape From Polygamy".
בשנת 2014 שיחקה בסרט הקולנוע "The Young Kieslowski" והופיעה בתפקיד ראשי בסרט הקולנוע "Last Survivors".
בשנת 2015 שיחקה בתפקיד ראשי לצד סבסטיאן סטן בסרט הקולנוע "מדליית ארד".
בשנת 2018 גילמה את סילביה הרמן בסרט הקולנוע "מבצע פינאלה".
בשנת 2020 שיחקה בתפקיד הראשי בסרט ההתבגרות "המסע של ורוניקה" שנכתב ובוים על ידי רייצ'ל לי גולדנברג. הסרט מבוסס על הרומן באותו שם מאת טד קפלן וג'ני הנדריקס. הסרט עוקב אחר ורוניקה, נערה מתבגרת אשר מגלה כי היא בהריון ואינה יכולה לבצע הפלה במדינתה ללא אישור הוריה, ולאחר מכן משכנעת את חברתה ביילי (פריירה) לצאת איתה לטיול דרכים לאלבקרקי.
בשנת 2021 שיחקה בתפקיד ראשי בסרט הקולנוע "אחרי יאנג". באותה שנה שיחקה לצד אוון טיג בסרט הקולנוע "Montana Story".
בנובמבר 2020 לוהקה לתפקיד ראשי בסרט הקולנוע "אהבה ממבט ראשון", אשר הוקרן לראשונה בשנת 2023, כאשר ונסה קזוויל תביים לפי תסריט של קייטי לאבג'וי, המבוסס על הרומן באותו שם מאת ג'ניפר אי סמית', כאשר ריצ'רדסון אמורה לשמש גם כמפיקה בפועל.
בשנת 2022 לוהקה לתפקיד ראשי בעונה השנייה של סדרת הטלוויזיה "הלוטוס הלבן".
בשנת 2024 נכללה ברשימת פורבס 30Under30.
חיים אישיים

ריצ'רדסון סורגת מגיל שמונה, ויש לה חנות אטסי שבה היא מוכרת אביזרים ובגדים סרוגים מעיצוביה.
החל משנת 2012 הייתה ריצ'רדסון בזוגיות עם השחקן הקנדי ברט דייר; לאחר שהכירו על הסט של "רייבנסווד". בשנת 2019 השניים התארסו. בנובמבר 2022 סיפרה ריצ'רדסון כי השניים נפרדו בשנת 2020.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | The Last Survivors | קנדל |  |
| 2014 | The Young Kieslowski | לסלי מלארד |  |
| 2015 | מדליית ארד | מגי טאונסנד |  |
| 2015 | Follow | ויו |  |
| 2016 | 17 עד הקצה | קריסטה |  |
| 2016 | ספליט | קלייר בנואה |  |
| 2017 | קולומבוס | קייסי |  |
| 2018 | The Chaperone | לואיז ברוקס |  |
| 2018 | מבצע פינאלה | סילביה הרמן |  |
| 2018 | Support the Girls | מייסי |  |
| 2019 | במרחק נשימה | סטלה גרנט |  |
| 2020 | המסע של ורוניקה | ורוניקה קלארק |  |
| 2021 | אחרי יאנג | עדה |  |
| 2021 | סיפור מונטנה (אנ') | ארין |  |
| 2023 | אהבה ממבט ראשון | האדלי סאליבן | גם מפיקה בפועל |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | Up in Arms | רקדנית / כוריאוגרפית | פרק: "Flash Mob Parody Special" |
| 2012 | Christmas Twister | קייטלין | סרט טלוויזיה של Ion Television |
| 2013 | שייק | רקדנית | פרק: "Quit It Up" |
| 2013 | Escape from Polygamy | ג'ולינה | סרט טלוויזיה |
| 2013–2014 | רייבנסווד | טס המילטון | 5 פרקים |
| 2014 | אוקוורד | מקנזי | פרק: "Sophomore Sluts" |
| 2015 | חוק וסדר: מדור מיוחד | ג'נה דייוויס | פרק: "Decaying Morality" |
| 2015 | Your Family or Mine | מאיה | פרק: "Pilot" |
| 2016 | Recovery Road | אלי דניס | 6 פרקים |
| 2019 | ג'יין הבתולה | צ'רלי | 2 פרקים |
| 2022–הווה | הלוטוס הלבן | פורשיה | תפקיד ראשי (עונה 2); 7 פרקים |
הערות שוליים

↑  "Haley Lu Richardson "Double World Premieres" at LA Film Festival". The Business Journals. 21 במאי 2014. אורכב מ-המקור ב-27 בספטמבר 2014. נבדק ב-27 בספטמבר 2014. {{cite web}}:  (עזרה)
↑  Stephen Holden, Review: ‘The Young Kieslowski’ Is a Sobering Comedy of Consequences, ‏4 ביוני 2015
↑  Haley Lu Richardson Talks Being One of The Last Survivors, Dread Central, ‏2 ביוני 2015
↑  Christian Gollayan, Haley Lu Richardson takes down Nazis in 'Operation Finale', New York Post, ‏ביולי 2018
↑  Brian Davids, The Hollywood Reporter, The Hollywood Reporter, ‏1 בפברואר 2022
↑  Angelique Jackson, Variety, Variety, ‏6 באוגוסט 2021
↑  Galuppo, Mia (22 בנובמבר 2020). "Haley Lu Richardson to Lead Romance Adaptation From 'To All the Boys' Producers (Exclusive)". The Hollywood Reporter. נבדק ב-13 בינואר 2021. {{cite web}}:  (עזרה)
↑  Kelsie Gibson, Everything to Know About The White Lotus Season 2, PEOPLE.com, ‏3 במרץ 2022
↑  Forbes 30 Under 30 2024: Hollywood & Entertainment, Forbes (באנגלית)
↑  Mitchell, Jeff (18 בנובמבר 2016). "An interview with Haley Lu Richardson from The Edge of Seventeen". Phoenix Film Festival. נבדק ב-2 במאי 2017. {{cite web}}:  (עזרה)
↑  Hasty, Toby (17 בנובמבר 2016). "Haley Lu Richardson: Hottest Photos Of 'The Edge of Seventeen' Actress". COED. נבדק ב-2 במאי 2017. {{cite web}}:  (עזרה)
↑  Haley Lu Richardson Reveals She and Fiancé Brett Dier Broke Up 2 Years Ago, E! Online, ‏2 בנובמבר 2022
| --- | --- |
בקרת זהויות :  BIBSYS: 1542227325788  BNE: XX5815323  BnF: cb17843101p (data)  GND: 1242452923  ISNI: 0000 0004 7874 4536  LCCN: ns2017000573  NLK: KAC2020N8500  NTA: 423675133  SUDOC: 240942361  VIAF: 252149294496180522745   WorldCat (עם VIAF): 252149294496180522745
היילי לאו

| --- | --- |

 לידה:  18 בנובמבר 1992 (בת 31) ונקובר, קנדה 
 מדינה:  קנדה 
 תקופת הפעילות:  מ-2017 
 פרופיל ב-IMDb
 
היילי לאו (באנגלית: Hayley Law; נולדה ב-18 בנובמבר 1992) היא שחקנית וזמרת קנדית, הידועה בדמותה של ולרי בראון בסדרת הדרמה "ריברדייל", ליזי אליוט בסדרת המדע הבדיוני "פחמן משודרג" של נטפליקס, ובתור טס בסרט הקומדיה האפלה "תיכון פיצוץ".
ביוגרפיה

לאו נולדה ב-18 בנובמבר 1992 בוונקובר, קולומביה הבריטית, קנדה.
קריירה

בשנת 2017, היא עשתה את הופעת הבכורה שלה במשחק בתפקיד חוזר בתור ולרי בראון בסדרת הדרמה "ריברדייל". בהמשך למשחק שלה, היא זכתה בתפקידים בתוכניות טלוויזיה וסרטים כולל בסרטים "הרומנטיקנית החדשה", "כסף צעיר", "תיכון פיצוץ" ו"מארק, מרי וכמה אנשים אחרים". בטלוויזיה היא שיחקה בסדרות "יחסים בהסכמה" ו"פחמן משודרג" של נטפליקס.
דיסקוגרפיה > מיני אלבומים

2016: Hayleau
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | הרומנטיקנית החדשה | ניקי מוריסון |  |
| 2020 | תיכון פיצוץ | טס |  |
| 2020 | כסף צעיר | אלי טאקר |  |
| 2021 | מארק, מרי וכמה אנשים אחרים | מארי |  |
| 2023 | Door Mouse | מאוס | גם מפיקה-שותפה |
| TBA | Deadlocked: Dad of the Dead | ברי |  |
| TBA | She Taught Love | קנדיס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017 | יחסים בהסכמה | וינה | פרק: "The Leak" |
| 2017 | Stickman | אמה | סרט טלוויזיה של Syfy  |
| 2017 - 2018, 2021 | ריברדייל | ואלרי בראון | תפקיד חוזר (עונות 2-1) תפקיד אורח (עונה 5); 16 פרקים |
| 2018 - 2020 | פחמן משודרג | ליזי אליוט | 9 פרקים |
| 2022 | Tales | טינה ג'קסון | פרק: "Ms. Jackson" |
| 2022 | Zaya | גבי | פודקאסט; 6 פרקים |
הערות שוליים

↑  Puchko, Kristy (25 ביולי 2017). "Josie and the Pussycats Snag More Of Riverdale's Spotlight in Season 2". CBR. נבדק ב-5 בדצמבר 2017. {{cite web}}:  (עזרה)
↑  Eramo, Steve (20 באוקטובר 2017). "Riverdale's Hayley Law Talks Stickman". Scifiandtvtalk. נבדק ב-5 בדצמבר 2017. {{cite web}}:  (עזרה)
| --- | --- |
בקרת זהויות :  LCCN: no2021075467  VIAF: 33162478987737462775   WorldCat (עם VIAF): 33162478987737462775
דנייפר

ערך זה עוסק בנהר. אם התכוונתם לעיר, ראו .
| --- | --- |
הדנייפר ליד לויב, בלארוס
הדנייפר ליד לויב, בלארוס
 מידע כללי
 אורך:  2,290 ק"מ
 ספיקה ממוצעת:  1,670 מ"ק לשנייה
 אגן ניקוז:  516,300 קמ"ר
 מוצא:  גבעות וולדאי מערבית למוסקבה
 גובה מוצא הנהר:  225 מטרים
 יובלים:  Sozh, Vop, Viedryč, Orshitsa, Mereya, Okra, Lybid River, Uchliasć, Ulyanavka, Vyazma, Vodbica, Kutsenyka, Niehauka, Dobasna, Vilchanka, Rasasienka, Arcislaŭka, Pakulka, Zadubrovienka River, Mokra Sura, Tsybulnik River, Vita River, Irkliy, Mokra Moskovka, Bilozerka River, Vorona, Tuxinka, Toščyca, Berdyáika, טטריב, פסל, סולה, נהר אירפין, Trubizh River, Berezina, וורסקלה, Samara River, ברזינה, Oril River, Konka River, פריפיאט, נהר רוס, דרוט, Tiasmyn, Krasna, Stuhna River, Inhulets River, Bazavluk River, Vilshanka, Adamenka, Koshova, Zolotonoshka, Supiy River, דסנה, Polovitsya, Gutlyanka, Sukhiy Kagamlyk, Desenka, Kriva Ruda, Lescha, Mokryanka, Pavna, Ulyanka, Krapivenka, Rdzica, Chyzhovka, Lachva River, Chernitsa, Charamkha, Bobrovka, Rekotun, Losvinka, Dzebra, Rzhavka, Khmost, Serebryanka, Volost, Vodva, Vopets, Dabryca, Glibochitsya, Kolodnya, Verzha, Adrova, Krapivnya, Bolshoy Vopets, Dubravienka, Beryozovka, Darnitsya, Losmyona, Nagat, Syrets, Stabna, Uzha, Ustrom, Maly Vopets, Solya, Peremcha, Nemoshchyonka, Pochaina, Orleya, Osma, Dyma 
 שפך:  הים השחור
 מדינות באגן הניקוז:  אוקראינה אוקראינה בלארוס בלארוס רוסיה רוסיה
 אגן הניקוז של הדנייפר   
 אגן הניקוז של הדנייפר. במפה התחתונה אגן הניקוז בכל מדינה בצבע שונה.
 
הדנייפר בעיר קרימנצ'וג
הדנייפר ויובליו
דְניֶיפְּר (ברוסית: Днепр; באוקראינית: Дніпро; בבלארוסית: Дняпро) הוא נהר באורך 2,290 קילומטר, הזורם מרוסיה דרך בלארוס ואוקראינה אל הים השחור. בכל המדינות בהן הוא עובר נקרא נהר הדנייפר באותו שם, בשינויי הגייה קלים.
גאוגרפיה

הנהר נזכר בכתבי הרודוטוס מהמאה החמישית לפני הספירה בשם "בוריסתנס". מלומדים יוונים ורומאים מאוחרים יותר כינו אותו "דנפריס" או "דנאפר". שמו הסלאבי הקדום שהיה נהוג בתקופת ממלכת רוס הקייבית היה "סלאבוטיץ'" (הנהר הסלאבי).
הנהר זורם ממקורותיו בגבעות ואלדאי, ברום 225 מטר מעל גובה פני הים, צפונית מערבית למוסקבה וכ-320 קילומטרים מדרום מזרח לסנקט פטרבורג. 115 קילומטר מאפיקו הם גבול טבעי בין בלארוס ואוקראינה.
800 הקילומטר האחרונים של אפיקו הם שרשרת רצופה כמעט של מאגרי מים ואגמים מלאכותיים אשר הסכרים היוצרים אותם משמשים להפקת אנרגיה הידרואלקטרית, כ-10% מצריכת האנרגיה של אוקראינה. סכרים אלו פורסמו לרוב כהישגי התעשייה הסובייטית, והמפורסם מהם היה דנייפרוגס ליד העיר זאפורוז'יה שנבנה ב-1927–1932 וסיפק 558 מגה-ואט. הסכר ותחנת הכוח נהרסו כליל במלחמת העולם השנייה אך נבנו מחדש ב-1948 (בעבודת כפייה של אסירי גולאג) תוך העלאת התפוקה ל-750 מגה-ואט. תחנות כוח הידרואלקטריות נוספות שנבנו על הדנייפר הן : קרמנצ'וק (1954–1960), קייב (1960–1964), דנייפרודז'רז'ינסק (1956–1964) וקאנב (1963–1975).
הנהר היווה נקודת ציון חשובה לצבא האדום בשנת 1943, אחרי הניצחון בקרב קורסק במלחמת העולם השנייה.
הדנייפר מחובר אל נהר הבוג הדרומי באמצעות תעלת דנייפר-בוג. הנהר נשפך אל הים השחור בצורת דלתה באורך עשרים וחמישה קילומטר שמתחילה בעיר האוקראינית חרסון.
הנהר הוא נתיב תחבורה חשוב באוקראינה, ואף מקור כוח הידרואלקטרי. אוניות באורך 270 מטר וברוחב 18 מטר יכולות להגיע עד קייב. גם אוניות קיט מפליגות בנהר. במעלה הנהר מקייב נשפך אל הדנייפר נהר הפריפיאט, אשר גם מתחבר לתעלת דנייפר-בוג ומאפשר שיט לנהר הבוג המערבי (שרובו בפולין).
ערים חשובות רבות שוכנות על הנהר: סמולנסק ברוסיה; מהיליוב (מוגילב) בבלארוס; קייב, דניפרו, זאפורוז'יה, ניקופול וחרסון באוקראינה.
ביוני 2023, במסגרת מלחמת רוסיה-אוקראינה, קרס סכר נובה קחובקה שעל נהר הדנייפר. כמות המים האדירה שהחלה בבת אחת לזרום בנהר העלתה את מפלס המים וגרמה לכך שעשרות כפרים על גדות הנהר וכן חלק מהעיר חרסון הוצפו, ואספקת המים לחצי האי קרים שובשה. רוסיה ואוקראינה האשימו זו את זו באחריות להרס הסכר.
אזכורים בתרבות

רומן החניכה המונומנטלי "באמ דניעפער" (על גדות הדנייפר) של סופר היידיש דוד ברגלסון מתרחש בסביבת הדנייפר ומתייחס אליו בשמו.
דיאן ריבס

| --- | --- |

 לידה:  23 באוקטובר 1956 (בת 67) דטרויט, מישיגן
 שם לידה:  דיאן אליזבת ריבס
 מוקד פעילות:  דנוור 
 תקופת הפעילות:  מ-1976
 מקום לימודים:  אוניברסיטת קולורדו
 עיסוק:  זמרת
 סוגה:  ג'אז
 חברת תקליטים:  בלו נוט
 שיתופי פעולה בולטים:  הרבי הנקוק, הארי בלפונטה
 פרסים והוקרה:  דוקטור לשם כבוד- בית הספר ג'וליארד
 www.diannereeves.com
 פרופיל ב-IMDb
 
דיאן אליזבת ריבס (נולדה ב -23 באוקטובר 1956) היא זמרת ג'אז אמריקאית.
ביוגרפיה

דיאן ריבס נולדה בדטרויט, מישיגן, למשפחה מוזיקלית. אביה היה זמר, אמה ניגנה בחצוצרה, דודה הוא הבסיסט צ'ארלס בורל, ובן דודה הוא נגן הקלידים ג'ורג' דיוק. היא גדלה בדנוור, קולורדו, על ידי אמה, ואדה סוונסון, ומשפחת אמה לאחר שאביה נפטר כשהייתה בת שנתיים.
בשנת 1971 החלה לשיר ולנגן בפסנתר. היא הייתה חברה במקהלה בתיכון שלה, ותוך כדי הופעה בכנס בשיקגו הבחין החצוצרן קלארק טרי, שהזמין אותה לשיר איתו. "היו לו להקות כוכבים מדהימות אלה, אבל לא היה לי מושג מי כולן! הדבר שאהבתי בו הוא האופן שבו הם התייחסו זה לזה - סוג של אינטימיות שלא הייתי חלק ממנה. הייתי זמרת צעירה, וזו הייתה אדמה פורייה עבורי ". היא למדה שירה קלאסית באוניברסיטת קולורדו.
ריבס עברה ללוס אנג'לס, שם שרה והקליטה עם סטנלי טרנטיין, לני ווייט ובילי צ'יילדס. היא הקליטה עם להקת Caldera, ולאחר מכן ייסדה את להקת "טיסת לילה" (Night Flight) עם הפסנתרן בילי צ'יילדס, איתו תשתף פעולה שוב בשנות התשעים. היא עברה להתגורר בניו יורק ומ -1983 עד 1986 הופיע עם סרז'יו מנדז ויצאה לסיורים עם הזמר והמוזיקאי הארי בלפונטה.
בשנת 1987 היא חתמה עם חברת התקליטים בלו נוט (Blue Note) ובשנה זו יצא האלבום הקרוי על שמה Dianne Reeves, בהשתתפות הרבי הנקוק, פרדי האברד וטוני ויליאמס, אלבום שהיה מועמד לפרס גראמי. בהמשך הקריירה שלה היא זכתה בחמישה פרסי גראמי.
מבקר המוזיקה סקוט יאנאו אמר עליה: "היא ממשיכת דרכם של דיינה וושינגטון וכרמן מקריי, ריבס היא פרשנית מעולה של מילים וזמרת מיומנת של שירת סקאט". צליל קולה הושווה לזה של פטי אוסטין, ונסה רובין, אניטה בייקר ושל רגינה בל.
ריבס הופיעה בטקס הסיום של אולימפיאדת סולט לייק סיטי (2002).
בשנת 2005, היא הופיעה בסרט "לילה טוב ובהצלחה" ושרה את הסטנדרטים של שנות החמישים (כולל: "How high is the moon", "I've Got My Eyes on You", "Too Close for Comfort", "Straighten Up Fly Right"ו"One for My Baby"). בשנת 2006 זכה פסקול הסרט בפרס הגראמי לאלבום הג'אז הטוב ביותר.
דיאן זכתה להכרה על ידי בית הספר ג'וליארד וקבלה תואר דוקטור לשם כבוד לאמנויות יפות בזכות "הווירטואוזיות עוצרת הנשימה, העוצמה האלתורית וסגנון הג'אז ו אר אנד בי הייחודי שלה". היא קיבלה את הפרס בטקס חלוקת התארים ה -110 של ג'וליארד במרכז לינקולן, יחד עם הבלרינה סוזן פרל, במאי התיאטרון ניקולס היטנר, הפסנתרן והמנצח מאריי פרחיה ושחקן הקולנוע פיטר סלרס.
ריבס הופיעה בישראל בפסטיבל הג'אז בים האדום באילת בשנת 2005 ובשנת 2011.
דיסקוגרפיה

Welcome to My Love (Palo Alto, 1982)
For Every Heart (TBA & Tapes, 1984)
Ballerina with Marcy Levy (BBC, 1984)
Dianne Reeves (Blue Note, 1987)
The Nearness of You (Blue Note, 1988)
Never Too Far (EMI, 1989)
I Remember (Blue Note, 1991)
Quiet After the Storm (Blue Note, 1994)
Art & Survival (EMI, 1994)
Three Ladies of Jazz: Live in New York (Jazz Door, 1995)
The Grand Encounter (Blue Note, 1996)
New Morning (Blue Note, 1997)
That Day (Blue Note, 1997)
Bridges (Blue Note, 1999)
In the Moment – Live in Concert (Blue Note, 2000)
The Calling: Celebrating Sarah Vaughan (Blue Note, 2001)
A Little Moonlight (Blue Note, 2003)
Christmas Time Is Here (Blue Note, 2004)
Good Night, and Good Luck (Concord, Jazz, 2005)
When You Know (Blue Note, 2008)
Beautiful Life (Concord, 2013)
Light Up the Night: Live in Marciac (Concord, 2016)
פילמוגרפיה

2005: Appeared as jazz singer in Good Night, and Good Luck, directed by George Clooney
2005: Dianne Reeves "Live in Montreal" (Montreal International Jazz Festival 2000)
2008: Dianne Reeves: The Early Years with Billy Childs and Snooky Young
פרסים והוקרות

Grammy Award for Best Jazz Vocal Performance, Female:
2003: Honorary doctorate, Berklee College of Music
2015: Best Album, Jazz FM Awards, Beautiful Life
2015: Honorary doctorate, The Juilliard School
2018: NEA Jazz Masters
הערות שוליים

↑  Dianne Reeves's Biography, The HistoryMakers (באנגלית)
1 2  Interview: John L Walters meets jazz singer Dianne Reeves, the Guardian, ‏2008-04-03 (באנגלית)
↑  Search Results for dianne reeves | Oxford Music Online | Oxford Music, Oxford Music Online (באנגלית)
1 2  Hancock Institute of Jazz, Hancock Institute of Jazz (באנגלית אמריקאית)
↑  Christopher Loudon, Dianne Reeves: The JazzTimes Interview, JazzTimes (באנגלית אמריקאית)
↑  Hancock Institute of Jazz, Hancock Institute of Jazz (באנגלית אמריקאית)
↑  International Jazz Day, International Jazz Day (באנגלית אמריקאית)
1 2  Dianne Reeves Biography, Songs, & Albums, AllMusic (באנגלית)
↑  5 to Receive Honorary Doctorates, The Juilliard School, ‏2015-04-17 (באנגלית)
↑  נדב הולנדר, פסטיבל הג'אז באילת: הנסיכה דיאן ריבס, באתר הארץ, 28 באוגוסט 2011
↑  Julliard to award Dianne Reeves an honorary music doctorate, Jazz FM (באנגלית)
| --- | --- |
בקרת זהויות :  NLI: 987007404804705171  PLWABN: 9810562269105606  BnF: cb13927100h (data)  GND: 134725530  ISNI: 0000 0000 7839 7344  LCCN: n92038126  LNB: 000071535  MusicBrainz: 069c1f30-fd2a-4342-924a-cca7c605807f  NKC: xx0022057  NTA: 105412864  SUDOC: 171895096  VIAF: 85440283   WorldCat (עם VIAF): 85440283 
דיאן ריבס והארי בלפונטה
דריו פרייס

פרופ' דריו פרייס
דריו פרייס (באנגלית: Dario Prais, נולד ב-27 ביולי 1963) הוא פרופסור חבר לפדיאטריה בפקולטה לרפואה ע״ש סאקלר, אוניברסיטת תל אביב, מומחה למחלות ריאה בילדים, ומנהל המרכז ע"ש גראוב לסיסטיק פיברוזיס ומכון הריאות, במרכז שניידר לרפואת ילדים בישראל.
ביוגרפיה

פרייס נולד וגדל בבואנוס איירס, ארגנטינה. אמו, אווה (עקרת בית) ואביו יצחק-סיטו (סוחר טקסטיל) הם שניהם ילידי ארגנטינה, שהוריהם היגרו לארגנטינה מפולין. לפרייס שתי אחיות מבוגרות ממנו. מכיתה א' למד פרייס בבית ספר ציבורי ארגנטינאי, ובמקביל, בשעות אחה"צ, בבית ספר יהודי. בגיל הנעורים הצטרף לתנועת הנוער הציונית הבונים דרור כחניך וכמדריך, ובהמשך כיהן גם כמזכ"ל התנועה בארגנטינה.
בשנת 1981 הגיע לשנת לימודים ב"מכון למדריכי חוץ לארץ" בירושלים, ועם סיום הכשרתו שנמשכה כשנה, חזר לארגנטינה לפעילות, להדרכה ולהובלת תנועת הנוער הבונים דרור ברחבי ארגנטינה.
בשנת 1984 הגיע לישראל כעולה חדש, עם גרעין של חברי התנועה, והתיישב בקיבוץ נתיב הל"ה. הוא התגורר בקיבוץ כ-10 שנים, ולאחריהן עבר להתגורר בכפר סבא.
בשנים 1986–1993 למד בפקולטה לרפואה באוניברסיטה העברית בירושלים.
בשנים 1987–1990 (במקביל ללימודיו) שירת בצה"ל בחיל הרפואה וסיים את שירותו הצבאי בדרגת סרן. הוא ממשיך לשרת במילואים כמתנדב עד היום.
בשנים 1996–2001 התמחה ברפואת ילדים במחלקת ילדים ג' במרכז שניידר לרפואת ילדים.
בשנים 2001–2009 שימש כרופא בכיר במרכז שניידר לרפואת ילדים.
בשנים 2004–2007 התמחה במחלות ריאה בילדים במכון ריאות, מרכז שניידר לרפואת ילדים.
בשנים 2010–2018 ניהל את השרות למחלות ראה כרוניות בילדים במרכז שניידר לרפואת ילדים.
משנת 2018 ועד היום (2022ׂׂ) הוא מנהל את מכון הראות במרכז שניידר לרפואת ילדים.
בשנת 2011, השתלם בבית חולים לילדים ע״ש לוסיל פקרד בסטנפורד, קליפורניה, ארצות הברית.
מתחילת שנות ה-2000 מלמד פרייס במקביל בבית ספר לרפואה של אוניברסיטת תל אביב. הוא התחיל בדרגת "מדריך", התקדם ל"מרצה" ול"מרצה בכיר", ובשנת 2022 התמנה לפרופסור חבר קליני.
עבודתו כרופא

תחומי העניין המחקריים והקליניים העיקריים של פרייס ממוקדים במחלות ריאה בילדים עם דגש על צפצופים בילדים, ברונכיוליטיס (דלקת סימפונונות) ו-RSV, מחלות ריאה כרוניות של פגים, מחלות מולדות אצל ילדים ואסתמה.
הוא חוקר את השפעת הפגות וזיהומים מסוג RSV על תחלואה נשימתית עתידית. עוסק במעקב פגים, הוביל ופרסם סדרת מאמרים מדעיים על מעקב ארוך טווח של ילדים שנולדו פגים תוך בדיקת תפקודי ראות בגיל בית ספר ובזמן התבגרות. פרייס משתתף בפורומים בינלאומיים כגון RSVnet ו-RSVgold, אשר חוקרים תחלואה בשל ברונכיולויטיס וטיפולים עתידיים כנגד RSV.
כמנהל מרכז גראוב לסיסטיק פיברוזיס, פרייס מומחה בטיפול במחלה ונוטל חלק פעיל במחקרים בינלאומיים בנושא פיתוח תרופות פורצות דרך לסיסטיק פיברוזיס. פרייס משמש כנציג וחבר הוועד המנהל של ה-clinical trial network של החברה האירופאית לסיסטיק פיברוזיס (European cystic fibrosis society) וחבר בוועדה המארגנת של כנס סיסטיק פיברוזיס השנתי האירופאי.
משפחתו

נשוי לפאולה (לבית וילהלם), מורה להיסטוריה, גאוגרפיה ואזרחות בחטיבת ביניים. אב לשלושה.
מתגורר בכפר סבא.
מאמרים מדעיים

פרייס פרסם עד היום יותר מ-50 מאמרים מדעיים. להלן מבחר מהם:
,Prais D., Schonfeld T., Amir J., Admission to intensive care unit for respiratory syncytial virus bronchiolitis: a national survey before palivizumab use, Pediatrics, 2003,112, 548-52. https://pubmed.ncbi.nlm.nih.gov/12949282/
Prais D., Danino D., Schonfeld T., Amir J., Impact of palivizumab on admission to the ICU for respiratory syncytial virus broncholitis: a national survey, Chest, 2005,128, 2765-71.
Prais D., Kaplan E., Klinger G., Mussaffi H., Mei-Zahav M., Bar-Yishay E., Stafler P., Steuer G., Sirota L., Blau H, Short- and Long-Term Pulmonary Outcome of Palivizumab in Children Born Extremely Prematurely, Chest, 2016 Mar.,149(3), 801-8.
Davies JC, Moskowitz SM, Brown C., Horsley A., Mall MA, McKone EF, Plant BJ, Prais D., Ramsey BW, Taylor-Cousar JL, Tullis E., Uluer A., McKee CM, Robertson S., Shilling RA, Simard C., Van Goor F., Waltz D., Xuan F., Young. T, Rowe SM, VX16-659-101 Study Group, VX-659-Tezacaftor-Ivacaftor in Patients with Cystic Fibrosis and One or Two Phe508del Alleles, N Engl J Med, 2018 Oct, 25, 379(17), 1599-1611.
Amitai N., Stafler P., Blau H., Kaplan E., Mussaffi H., Levine H., Steuer G., Bar-Yishay E., Klinger G., Mei-Zahav M., Prais D., Palivizumab Following Extremely Premature Birth Does Not Affect Pulmonary Outcomes in Adolescence, Chest, 2020 Aug, 158(2), 660-669.
Ashkenazi-Hoffnung L., Shmueli E., Ehrlich S., Ziv A., Bar-On O., Birk E., Lowenthal A., Prais D., Long COVID in Children: Observations From a Designated Pediatric Clinic, Pediatr Infect Dis J. 2021, Dec 1, 40(12), e509-e511.
דניז צ'קיר

| --- | --- |
אין תמונה חופשית
 לידה:  31 בדצמבר 1981 (בת 42) אנקרה, טורקיה
 מדינה:  טורקיה 
 תקופת הפעילות:  מ-2004
 מקום לימודים:  Hacettepe University Ankara State Conservatory  אוניברסיטת אנקרה 
 https://www.denizcakir.com.tr
 פרופיל ב-IMDb
 
דניז צ'קיר (בטורקית: Deniz Çakır; נולדה ב-31 בדצמבר 1981) היא שחקנית טורקייה. מ-2012, החלה צ'אקיר לגלם את הדמות ההיסטורית שאח הובאן סולטן, אחותו של הסולטן סולימאן הראשון ובתם של הסולטן העות'מאני סלים הראשון ואשתו האפסה סולטן, בסדרה הטורקית ההיסטורית "הסולטן". ידועה גם בשל גילום דמותה של "פרהונדה" בסדרה Yaprak Dökümü.[דרוש תעתוק]